CELEX: 32008R1138
Language: sl
Date: 2008-10-13 00:00:00
Title: Uredba Sveta (ES) št. 1138/2008 z dne 13. oktobra 2008 o izvajanju Sporazuma v obliki izmenjave pisem med Evropsko skupnostjo in Republiko Kubo v skladu s členom XXIV:6 in členom XXVIII GATT 1994 ter o spremembi in dopolnitvi Priloge I k Uredbi (EGS) št. 2658/87 o tarifni in statistični nomenklaturi ter skupni carinski tarifi

19.11.2008   
            
            
               SL
            
            
               Uradni list Evropske unije
            
            
               L 308/1
            
         
      UREDBA SVETA (ES) št. 1138/2008
   z dne 13. oktobra 2008
   o izvajanju Sporazuma v obliki izmenjave pisem med Evropsko skupnostjo in Republiko Kubo v skladu s členom XXIV:6 in členom XXVIII GATT 1994 ter o spremembi in dopolnitvi Priloge I k Uredbi (EGS) št. 2658/87 o tarifni in statistični nomenklaturi ter skupni carinski tarifi
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti člena 133 Pogodbe,
   ob upoštevanju predloga Komisije,
   ob upoštevanju naslednjega:
   
               (1)
            
            
               Uredba Sveta (EGS) št. 2658/87 (1) je uvedla nomenklaturo blaga (v nadaljnjem besedilu „kombinirana nomenklatura“) in določila konvencionalne stopnje dajatve skupne carinske tarife.
            
         
               (2)
            
            
               S Sklepom 2008/870/ES (2) je Svet v imenu Skupnosti odobril Sporazum v obliki izmenjave pisem med Evropsko skupnostjo in Republiko Kubo („Sporazum“), da bi se zaključila pogajanja, začeta v skladu s členom XXIV:6 GATT 1994.
            
         
               (3)
            
            
               Uredbo (EGS) št. 2658/87 bi bilo treba zato ustrezno spremeniti in dopolniti –
            
         SPREJEL NASLEDNJO UREDBO:
   Člen 1
   V Uredbi (EGS) št. 2658/87 se Priloga 7 z naslovom „Tarifne kvote STO, ki jih odprejo pristojni organi Skupnosti“, iz oddelka III tretjega dela Priloge I dopolni s količinami, ki so navedene v Prilogi k tej uredbi.
   Člen 2
   Ta uredba začne veljati dan po objavi v Uradnem listu Evropske unije.
   Uporablja se od dne začetka veljavnosti Sporazuma.
   
      Ta uredba je v celoti zavezujoča in se neposredno uporablja v vseh državah članicah.
      V Luxembourgu, 13. oktobra 2008
      
         
            Za Svet
         
         
            Predsednik
         
         B. KOUCHNER
         
      
   
   
      (1)  UL L 256, 7.9.1987, str. 1.
   
      (2)  Glej stran 27 tega Uradnega lista.
   
      PRILOGA
      Ne glede na pravila za razlago kombinirane nomenklature se šteje, da je besedilo opisa proizvodov zgolj informativno, saj se ugodnosti v okviru te priloge določijo na podlagi obsega vključenosti v oznake KN, ki obstajajo v času sprejetja te uredbe. Kadar so oznake ex KN navedene, se ugodnosti določijo tako, da se uporabi oznaka KN skupaj s pripadajočim poimenovanjem.
      V Uredbi (EGS) št. 2658/87 so v Prilogi 7 z naslovom „Tarifne kvote STO, ki jih odprejo pristojni organi Skupnosti“, iz oddelka III tretjega dela Priloge I drugi pogoji naslednji:
      
                  Oznaka KN
               
               
                  Opis
               
               
                  Drugi pogoji
               
            
                  Tarifna številka
                  1701 11 10
               
               
                  Surovi sladkor iz sladkornega trsa, za rafiniranje
               
               
                  Dodeljena količina v višini 20 000 ton za Kubo za tržno leto 2008/2009 k tarifni kvoti ES po tarifni stopnji v okviru kvote 98 EUR/tono.
                  Dodeljena količina v višini 10 000 ton za Kubo za tržno leto 2009/2010 k tarifni kvoti ES po tarifni stopnji v okviru kvote 98 EUR/tono.